open-index/open-wikipedia-markdown huggingface dataset:
פרשת האלכוהול המזויף (2018)

**פרשת האלכוהול המזויף** החלה בישראל בשנת 2018. לפחות 13 אנשים מתו לאחר ששתו משקאות אלכוהוליים מזויפים, ורבים אחרים התעוורו. האלכוהול במשקאות הכיל ריכוז גבוה של מתנול, שעלול לגרום להרעלת מתנול שיכולה לגרום לעיוורון ואף למוות.

בפרשה היה מעורב ארגון פשע, ובו יצרני אלכוהול מזויף, מפיצים סיטונאים, רשת הפצה ארצית והעלמות מס בסכומים גבוהים.

לאחר חקירה משטרתית, בשנת 2021 הוגש כתב אישום נגד המעורבים בפרשה, וכן נגד מעורבים נוספים בפרשה דומה משנת 2020.

## השתלשלות הפרשה
ביולי 2018 פשטה המשטרה על מחסן במושב אחוזם שנמצא בבעלותו של פליקס סיבוני, אביה של מירי רגב, ושל אדם נוסף, והחרימה מתוכו 1,500 בקבוקי אלכוהול. בבדיקה שנערכה במשרד הבריאות נמצא בבקבוקים ריכוז גבוה מאוד של מתנול. נפתחו תיקים פליליים נגד סיבוני ונגד כמה בעלי מכולות שהפיצו את הבקבוקים המזויפים, בחשד לעבירות של חבלה ברשלנות, שימוש בחומר רעיל ומסוכן וגרימת מוות ברשלנות. סיבוני טען שהוא לא ידע מה מכילים המשקאות שמכר.

עד אוגוסט 2018 מתו שבעה בני אדם ושלושה התעוורו לגמרי לאחר שצרכו משקאות אלכוהוליים מזויפים.

בנובמבר 2018 נעצרו חמישה חשודים נוספים בהכנה ובאספקה של אלכוהול מזויף. באחד מבתי החשודים נמצא "סליק" ובו 24 חביות מתנול, ששימשו להכנת האלכוהול המזויף.

לפי דיווחי משרד הבריאות, עד אוגוסט 2019 מתו 13 ישראלים וחמישה התעוורו כתוצאה מהרעלת אלכוהול. ככל הנראה המספרים הללו נמוכים בהרבה מנתוני האמת, מפני שבתי חולים לא תמיד מתעדים את סיבת המוות כהרעלת אלכוהול.

מקרי המוות וההתעוורות התרחשו במקומות שונים בישראל, דבר המעיד על כך שהאלכוהול המזויף הופץ בתפוצה רחבה.

לאחר חקירה משטרתית, בשנת 2021 הוגש כתב אישום נגד המעורבים בפרשה, וכן נגד מעורבים נוספים בפרשה דומה משנת 2020. לאחר שהתיק נבחן על-ידי הפרקליטות, היא החליטה לסגור את התיק נגד סיבוני, שטען כי נפל קורבן בפרשה ולא היה מודע לכך שמדובר באלכוהול מזויף. כתבי אישום הוגשו נגד אלה שייצרו את האלכוהול המזויף, משווקי האלכוהול לחנויות, ובעלי חנויות שמכרו את האלכוהול.

## ראו גם

* הונאת היין

## הערות שוליים

קטגוריה:אסונות מעשה ידי אדם בישראל
קטגוריה:2018 בישראל
קטגוריה:פשע בישראל
קטגוריה:ישראל: בריאות הציבור
רוברט לאות'

**רוברט לאות**' (באנגלית **Robert Lowth**; 27 בנובמבר 1710 – 3 בנובמבר 1787) היה הבישוף של הכנסייה האנגליקנית, עמית החברה המלכותית, פרופסור לשירה  באוקספורד, חוקר השירה העברית הקדומה ומחבר אחד מספרי הלימוד המשפיעים ביותר על דקדוק אנגלי.

## חייו
לאות' נולד בהמפשייר, בריטניה, בנו של ד"ר ויליאם לאות', איש דת ופרשן תנ"כי. הוא התחנך במכללת וינצ'סטר  ועבר לניו קולג' באוקספורד  בשנת 1729. את התואר הראשון קיבל בשנת 1733 ואת התואר השני באומנויות בשנת 1737. בשנת 1735, בעודו באוקספורד, לאות' קיבל מינוי מהכנסייה האנגליקנית ככומר באווינגטון, המפשייר, תפקיד אותו מילא עד 1741, אז מונה לפרופסור לשירה באוקספורד.

הבישוף לאות' תרגם את ספר ישעיהו לאנגלית בשנת 1778. התאולוג האדוונטיסטי ואגונר  אמר בשנת 1899 שתרגומו של לאות' לישעיהו היה .

בשנת 1750 התמנה לארכידקון  (סגן בישוף) של וינצ'סט. בשנת 1752 התפטר מתפקידו כפרופסור באוקספורד והתחתן עם מרי ג'קסון. זמן קצר לאחר מכן, בשנת 1753, מונה לואת' לרקטור של מזרח וודהיי . בשנת 1754 הוענק לו דוקטור לתאולוגיה על ידי אוניברסיטת אוקספורד, בעבור עבודתו על שירה עברית בשם *Praelectiones Academicae de Sacra Poesi Hebraeorum* (על שירת העברים הקדושה). מסה זו התפתחה מסדרת הרצאות ופורסמה במקור בלטינית. היא תורגמה לאנגלית בידי ג'ורג' גרגורי  בשנת 1787 כ*Lectures on the Sacred Poetry of the Hebrews*.

לאות' נבחר לחברות המלכותיות של לונדון וגטינגן בשנת 1765. הוא מונה לבישוף של סנט דייוויד  בוויילס בשנת 1766; אך עוד באותה השנה הוא הועבר לאוקספורד. הוא נשאר הבישוף של אוקספורד  עד 1777 אז מונה לבישוף של לונדון  וכן לדיקן הקפלה המלכותית. בשנת 1783 הוצע לו תפקיד הארכיבישוף מקנטרברי, אך הוא סירב בגלל מצב בריאותו.

לאות' היה בידידות טובה עם דייוויד יום, כפי שציין מוכר הספרים הסקוטי הבולט אנדרו מילאר  ".

לאות' כתב אפיטף בלטינית *Cara, Vale* ("להתראות, יקירה") על מות בתו מריה. האפיטף זכה לכבוד רב בסוף המאה ה-18 ותחילת המאה ה-19, והולחן על ידי המלחין האנגלי ג'ון וול קאלקוט .

לאות' נפטר בשנת 1787, ונקבר בחצר "כנסיית כל הקדושים", פולהאם.
ממוזער|מצבה לזכרו של לאות' על קברו בפולהאם

## מחקריו על המקרא
נראה כי לאות' היה המלומד הראשון בתנ"ך בתקופה המודרנית שהבחין במבנה הפואטי של ספר תהילים ושל חלקים גדולים בספרות הנבואית במקרא. הוא הקדיש סדרה בת 34 הרצאות למבנה ולתכונות הספרותיות של כתבי הקודש. בהרצאה 19 הוא מביא את ההגדרה הקלאסית של התקבולת, שעודנה הקטגוריה הבסיסית ביותר להבנת השירה המקראית. הוא מזהה שלוש צורות של תקבולות: נרדפת (סינונימית), ניגודית (אנטיתטית) ומשלימה (סינתטית). רעיון זה השפיע רבות על לימודי הברית הישנה עד ימינו.

הושפעו ממנו וביקרו אותו: יוהאן גוטפריד הרדר ומאוחר יותר שלמה לויזון.

## קישורים חיצוניים

* Robert Lowth at the Eighteenth-Century Poetry Archive (ECPA)
*1815 Edition of ''"Lectures on the Sacred Poetry of the Hebrews"'' סרוק בספרית גוגל
* ארכיון רוברט לאות' בארכיון הלאומי הבריטי
* דיוקנאות של רוברט לאות' בגלריית הדיוקנאות הלאומית
* 

## הערות שוליים

קטגוריה:חוקרי מקרא
קטגוריה:הבישופים של לונדון
קטגוריה:עמיתי החברה המלכותית
קטגוריה:בלשנים ולשונאים בריטים
קטגוריה:בריטים שנולדו ב-1710
קטגוריה:בריטים שנפטרו ב-1787
הדיוויזיה ה-123 (האימפריה הגרמנית)

**הדיוויזיה ה-123 (הסקסונית ה-7)** (בגרמנית: **123. Infanterie-Division (7. Königlich Sächsische)**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-20 במרץ 1915, ולמפקדה מונה קרל לוציוס. בתחילה לחמה הדיוויזיה בחזית המערבית, והשתתפה בקרב ארטואה השלישי והקרב על הסום. באוגוסט 1916 הועברה הדיוויזיה לחזית המזרחית, שם לחמה בקרבות השונים. בנובמבר 1917 הועברה הדיוויזיה שוב לחזית המערבית, שם היא השתתפה במתקפת האביב, ולאחר מכן לחמה במתקפת מאה הימים, ובכלל זה ב, הקרב השני על המארן וקרב סן-מייל. לאחר המלחמה חזרה הדיוויזיה לגרמניה, וב-4 בינואר 1919 פורקה הדיוויזיה.

## מפקדים
* קרל לוציוס (20 במרץ 1915 – 6 באוגוסט 1918)
* אוטו פון אומפטדה (7 באוגוסט 1918 – 4 בינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

123
123
ניצחת איתי הכל (שיר)

"**ניצחת איתי הכל**" (ידוע גם כ"**ניצחת איתי הכל (מוזיקה)**") הוא סינגל שהוקלט על ידי הזמר הישראלי עמיר בניון. השיר יצא לאור בשנת 2003, על ידי חברת התקליטים הליקון, כסינגל ראשון מתוך אלבום האולפן הרביעי שלו, "ניצחת איתי הכל".

## רקע וכתיבה
השיר נכתב והולחן על ידי עמיר בניון והופק על ידי בניון בשיתוף נדב ביטון, שמוליק דניאל, ליאור שושן ואודי תורג'מן. במהלך ראיון בניון סיפר כי כתב את השיר על אהבתו למוזיקה.

## הצלחה
יש המחשיבים את השיר כאחת היצירות הבולטות במוזיקה הישראלית.

השיר, יחד עם האלבום עצמו, הביא לפריצת דרכו של בניון. במצעד השבועי של רשת ג' הגיע השיר בשיאו למקום השני. במצעד השנתי של התחנה, זכה השיר להצלחה רבה תוך שדורג במקום השישי. במצעד השנתי של גלגלצ זכה השיר להצלחה אף רבה יותר, תוך שדורג במקום החמישי.

בשנת 2004, זכה השיר בפרס אקו"ם להישג השנה ע"ש משה וילנסקי. את הכסף אותו קיבל עבור זכייתו בפרס, תרם בניון לאנשים עניים.

בשנת 2009 ערכו ערוץ 24 ומאקו את מצעד "פסקול העשור", בו דורג השיר במקום השני. באותה השנה, נערך "המצעד של המדינה" המדרג את 500 השירים הטובים ביותר בזמר העברי, בו דורג השיר במקום ה-70.

## מיקומי שיא

## גרסאות נוספות
ב-18 ביולי 2019, במהלך הופעתו בבריכת הסולטן, ביצע הזמר ישי ריבו את השיר ביחד עם הזמרים אמיר דדון ועמיר בניון. השיר יצא לאור ב-13 באוגוסט 2019, כסינגל מתוך אלבום ההופעה הראשון של ריבו במה קהל ואהבה. נכון לינואר 2024, לסינגל למעלה מ-26.6 מיליון צפיות באתר יוטיוב.

בינואר 2026 ביצע נועם בתן את השיר בגמר הכוכב הבא של ישראל לאירוויזיון 2026 וניצח בתחרות. בכך, הוא נבחר להיות נציג ישראל באירוויזיון 2026.

## קישורים חיצוניים
* לדף השיר באתר הספרייה הלאומית
* מילות השיר "ניצחת איתי הכל", באתר שירונט
* שיר אחד - עונה 2 | עמיר בניון - ניצחת איתי הכל, בערוץ היוטיוב של כאן 11, 2025

## הערות שוליים

קטגוריה:שירי עמיר בניון
קטגוריה:שירי ישי ריבו
קטגוריה:שירים בעברית
קטגוריה:שירים שנכתבו על ידי עמיר בניון
קטגוריה:שירים שהולחנו על ידי עמיר בניון
קטגוריה:זוכי פרס אקו"ם
קטגוריה:סינגלים בהוצאת הליקון
הדיוויזיה ה-117 (האימפריה הגרמנית)

ממוזער|ימין|סמל היחידה
**הדיוויזיה ה-117** (בגרמנית: **117. Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-1 באפריל 1915, ולמפקדה מונה ארנסט קונצה. בתחילה לחמה הדיוויזיה בחזית המערבית, והשתתפה בקרב ארטואה השני, קרב ארטואה השלישי והקרב על הסום. באוגוסט 1916 הועברה הדיוויזיה לרומניה, שם לחמה בקרבות השונים. באוקטובר 1917 הועברה הדיוויזיה לאיטליה, שם היא נטלה חלק בקרב קפורטו. במרץ 1918 הועברה הדיוויזיה שוב לחזית המערבית, שם היא השתתפה במתקפת האביב, ולאחר מכן לחמה במתקפת מאה הימים. לאחר המלחמה חזרה הדיוויזיה לגרמניה, וב-30 באפריל 1919 פורקה הדיוויזיה.

## מפקדים
* ארנסט קונצה (6 באפריל 1915 – 26 באוגוסט 1916)
* פאול זיידל (27 באוגוסט 1916 – 24 בנובמבר 1917)
* פאול פון דראביך-וכטר (25 בנובמבר 1917 – 12 באפריל 1918)
* קרל הפר (13 באפריל 1918 – 30 באפריל 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## קישורים חיצוניים

117
117
פרסט פאסט

**פרסט פאסט** (באנגלית: **First Facet**; מילולית: הדופן הראשונה או הפן הראשון) הוא מצוק תלול שאינו מכוסה קרח, בחוף סקוט, בארץ ויקטוריה שבאנטארקטיקה.

המצוק נמצא ממזרח למצוק סקנד פאסט (מילולית: הדופן השנייה).

המצוק מהווה את הגדה הצפונית של קרחון דבנהאם יחד עם מצוק סקנד פאסט.

## היסטוריה
### גילוי ומיפוי המצוק

המצוק התגלה ומופה על ידי המשלחת הבריטית לחקר אנטארקטיקה (משלחת טרה נובה), אשר חקרה את אנטארקטיקה בין השנים 1910–1913, בפיקודו של רוברט פלקון סקוט.

### מקור השם

שמו של המצוק ניתן לו על ידי סקוט.

השם הוא תיאורי - על־שם היותו אחד משני המצוקים המהווים את הגדה הצפונית של הקרחון.

## קישורים חיצוניים

* פרסט פאסט באתר הסקר הגאולוגי של ארצות הברית
* פרסט פאסט באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור פרסט פאסט
* מזג אוויר נוכחי עדכני בפרסט פאסט
** תחזית מזג אוויר עדכנית ארוכת טווח עבור פרסט פאסט
** נתוני מזג אוויר סטטיסטיים והיסטוריית מזג אוויר עבור פרס פאסט

## הערות שוליים

קטגוריה:חוף סקוט
קטגוריה:ארץ ויקטוריה: צוקים
הדיוויזיה ה-103 (האימפריה הגרמנית)

**הדיוויזיה ה-103** (בגרמנית: **103. Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-11 במאי 1915, ולמפקדה מונה לודוויג פון אסטורף. הדיוויזיה לחמה בחזית המזרחית, ולאחר מכן לחמה במהלך המערכה על סרביה. באפריל 1916 הועברה הדיוויזיה לחזית המערבית, שם לחמה בקרב ורדן וב. בשנת 1917 היא לחמה ב, ובשנת 1918 היא השתתפה במתקפת האביב, ובכלל זה ב וב, ולאחר מכן לחמה במתקפת מאה הימים. לאחר המלחמה חזרה הדיוויזיה לגרמניה, וב-27 בנובמבר 1918 פורקה הדיוויזיה.

## מפקדים
* לודוויג פון אסטורף (11 במאי 1915 - 28 באוגוסט 1916)
* פריץ פון אונגר (29 באוגוסט 1916 - 18 בספטמבר 1916)
* ארתור פון גאביין (18 בספטמבר 1916 - 1 בינואר 1917)
* פרידריך וילהלם פון אויר (2 בינואר 1917 - 3 בינואר 1918)
* הנס פאודור לפר (5 בינואר 1918 - 27 בנובמבר 1918)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

103
103
עונג אפרון

**עונג אפרון** (נולד ב-7 בדצמבר 1992) הוא שחקן ישראלי.

## ביוגרפיה
אפרון נולד וגדל בזכרון יעקב בבית דתי, ובהתבגרותו יצא בשאלה.

בנה של המשוררת חמוטל בן זאב, נכדו של השחקן מרדכי בן זאב, אחיינם של שדרן הרדיו דורי בן זאב והשחקן ערן בן זאב.

## פילמוגרפיה

### טלוויזיה

### בקולנוע

### כמפיק מוזיקלי
בנוסף לעבודות המשחק, הפיק אפרון גם את הווידאו קליפים הבין לאומיים של הזמר דניס לויד Never Go Back ו-GFY.

## קישורים חיצוניים

## הערות שוליים

קטגוריה:שחקני קולנוע וטלוויזיה ישראלים
קטגוריה:יוצאים בשאלה
קטגוריה:מפיקים ישראלים
קטגוריה:משפחת בן-זאב
קטגוריה:זכרון יעקב: אישים
קטגוריה:ישראלים שנולדו ב-1992
בוקרמנגה

**בּוּקָרָמַנְגָּה** (בספרדית: **Bucaramanga**) היא עיר קולומביאנית, בירת מחוז סנטנדר. בבוקרמנגה מתגוררים 528,575 תושבים, ויחד עם פלורידבלנקה, חירון ופיידקסטה, היא יוצרת את מטרופולין בוקרמנגה הכולל 1,141,694 תושבים, המטרופולין החמישי בגודלו במדינה. הוא ממוקם 384 ק"מ מבוגוטה, בירת המדינה.

## אקלים

## היסטוריה
התושבים הילידים שהתיישבו באזור לפני כיבוש אמריקה בידי הספרדים היו הגואנים. תחומיה הנתמכים על ידי מסמכי אומת צ'יבצ'ה הגובלת במערב לזו של היריג'יאס, בצפון עם זה של הצ'יטרוס, במזרח עם זה של הלאכים, ובדרום ודרום-מזרח עם זה של הכוכבים muiscas. גבולות אלה הוגדרו, על ידי המערב, על ידי התוואי שנלקח על ידי רכס ההר Yariguíes, על ידי גבעת זאפטוקה וחלק מהריו דה אורו עד לנקודה בה מתרוקן נהר סוראטה.

## כלכלה
כלכלת העיר מבוססת על מסחר, תעשיות הטקסטיל והנעלה גם אספקת סחורות ושירותים ומגזר הבנייה.

## ספורט

## קישורים חיצוניים

* 
* 

*
קטגוריה:קולומביה: ערים
קטגוריה:מחוזות קולומביה: ערי בירה
קטגוריה:יישובים שהוקמו ב-1622
יחסי אנדורה – מזרח טימור

**יחסי אנדורה–מזרח טימור** הם היחסים הדיפלומטיים הרשמיים שבין **[[אנדורה|נסיכות אנדורה]]** לבין **[[מזרח טימור|הרפובליקה הדמוקרטית של מזרח טימור]]**.

## היסטוריה
היחסים שבין נסיכות אנדורה לבין הרפובליקה הדמוקרטית של מזרח טימור כוננו ב-20 בספטמבר 2011.

## נציגויות דיפלומטיות
* מזרח טימור אינה מיוצגת באנדורה, הן בדרג השגרירות והן בדרג הקונסולרי. נציגותה של מזרח טימור בבריסל, בירת בלגיה, אמונה על היחסים עם אנדורה.
* אנדורה אינה מיוצגת במזרח טימור, הן בדרג השגרירות והן בדרג הקונסולרי.

## אשרת כניסה
אזרחי מזרח טימור פטורים מאשרה למדינות אמנת שנגן ובהן בפועל אנדורה אשר לה גבולות פתוחים עם ספרד וצרפת.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אליהו ישראל (שיריזלי)

הרב **אליהו ישראל (שיריזלי)** (? – י' באב תרכ"ו, 1866) היה רב ומנהיג הקהילה היהודית בקהיר שבמצרים.

## קורות חייו
נולד ליצחק ישראל שיריזלי, שעלה מהעיר שיריז שביוון לארץ ישראל בשנת תקס"ז (1807) והתיישב בירושלים. יחד עמו עלו בניו חיים משה ורבי אליהו.

בירושלים היה מעורה בחיי הקהילה הספרדית, וכאשר נקלעה הקהילה לחובות נשלח על ידה למרוקו ופעל בעיר מקנס אצל ראשי הקהילה שיקציבו לירושלים חלק מהכנסות הקופות של רבי מאיר בעל הנס ורבי שמעון בר יוחאי שנועדו מתחילה לערים צפת וטבריה בלבד.

בשנת תר"ז (1847), לאחר פטירתו של רבה של קהיר הרב יוסף משה אלגאזי הוזמן לשמש תחתיו, תפקיד בו החזיק 19 שנה, עד למותו. השד"ר ר' יעקב ספיר, שביקר בקהיר בשנת תר"י (1850) הזכירו ותיאר את פעילותו:

היה נשוי לאסתר הלוי ולרוביסה סולטנה ונולדו לו ארבעה בנים ובת. אחיו חיים משה היה פקיד בוועד העדה הספרדית בירושלים.

נפטר בי' אב תרכ"ו. בנו רבי יום טוב ישראל שימש אחריו כרב הקהילה בקהיר ונודע בחיבורו "מנהגי מצרים".

## לקריאה נוספת
גיורא פוזיילוב, **חכמי יהודי מצרים**, ספריית המורה הדתי (ירושלים תשנ"ח) עמ' 172–173.

## קישורים חיצוניים
*סיפורה של משפחת ישראל-שריזלי, באתר משפחת ישראל-שיריזלי

## הערות שוליים

קטגוריה:רבנים ארץ-ישראלים
קטגוריה:קהיר: רבנים
קטגוריה:נפטרים ב-1866
ארקטופס

**ארקטופס** (שם מדעי: *Arctops*; מילולית: "פני דוב") הוא סוג של זוחל מקבוצת התראפסידה, שחי בסוף תקופת הפרם בדרום אפריקה. לתראפסיד זה הייתה גולגולת מוארכת באורך 30 סנטימטרים שהזכירה גולגולת יונק, והייתה בעלת ניבים ארוכים בקדמתם, דומות לניבי סמילודון. אורך הגוף הגיע ל-2 מטרים בממוצע.
## מיון
הסוג התגלה לראשונה בדרום אפריקה, תואר ב-1914 בידי החוקר דייוויד מרדית' סירס ווטסון  והוא כלל בתוכו 3 מינים: *A. willistoni*, *A. watsoni* ו-*A. kitchingi*. בסוג זה קיים רק המין *A. willistoni* נחשב לתקף בעוד השאר בטלים ונחשבים לנרדפים למין הראשון או משויכים לסוג *Smilesaurus*.
## מאפיינים
התראפסיד ידוע רק ממספר גולגולות, והוא נקרא בשמו עקב המבנה החזק שלהם שהזכיר גולגולת דוב. הוא היה טורף מטיל אימה דומה לגורגונופס שארב כנראה לטרף איטי כמו תראפסידים אחרים, זוחלים שונים ואולי גם דו-חיים. לצידו חיו מינים דומים ממשפחת הגורגונופסיים.

## קישורים חיצוניים

קטגוריה:בעלי חיים שתוארו ב-1914
קטגוריה:טקסונים שתוארו בידי ד. מ. ס. ווטסון
קטגוריה:גורגונופסיים
קטגוריה:בעלי חיים שחיו בפרם באפריקה
אמורוזאורוס

ממוזער|איור של אמורוזאורוס
**אמורוזאורוס** (שם מדעי: *Amurosaurus*; משמעות שמו: "לטאת נהר אמור") הוא סוג של דינוזאור ממשפחת ההדרוזאוריים אשר חי ברוסיה של הקרטיקון העליון לפני 70 עד 66 מיליון שנה מזמננו, במשך המאסטריכט - הגיל האחרון של הקרטיקון. הדינוזאור קרוי על שם נהר אמור שבסביבתו התגלה ב-1990 ותואר בידי החוקרים יורי בולוטסקי וסרגיי קורזנוב. הסוג כלל מין אחד - *Amurosaurus riabinini*.

דינוזאור זה היה קרובו של הלאמבאוזאורוס, והיה בעל ציצה גבוהה בחלקו העליון של הגולגולת ששימשה להפקת צלילים רמים. הממצאים שהתגלו הגיעו לאורך 6 מטרים אך כנראה השתייכו לפרטים צעירים, בעוד פרט בוגר יכול היה, על פי החוקר גרגורי ס. פאול להגיע לאורך 8 מטרים ומשקל של 3,000 ק"ג בקירוב. הממצאים שלו היו בודדים, וחלקם הכילו שרידי נשיכות של טורפים תרופודים שהתגלו באזור.

מדינוזאור זה נמצאו שרידים רבים מאוד, מכאן הסיקו החוקרים שהדרוזאור היה הנפוץ ביותר באזור רוסיה. הוא שגשג לאורך הקרטיקון, אך כמו קרוביו נכחד לפני 66 מיליון שנה, עם הכחדת הקרטיקון הגדולה.

## קישורים חיצוניים

קטגוריה:לאמבאוזאוריים
קטגוריה:דינוזאורים שחיו בקרטיקון עליון באסיה
קטגוריה:רוסיה: מאובנים
הוגו לופס-גטל רמירס

**הוגו לופס-גטל רמירס** (נולד ב-22 בפברואר 1969) הוא אפידמיולוג מקסיקני, חוקר, פרופסור ובכיר בציבור. מאז 1 בדצמבר 2018 הוא ראש תת-המזכירות למניעה וקידום בריאות, במשרד הבריאות של מקסיקו. 

## ביוגרפיה
הוגו לופס-גטל רמירס נולד ב־22 בפברואר 1969 במקסיקו סיטי, בנם של פרנסיסקו לופס-גטל טרוחיו ומרגריטה רמירס דוארטה. אביו נולד בטרגונה בקטלוניה שבספרד בשנת 1925 והגיע למקסיקו עם סבו וסבתו כגולים רפובליקנים אחרי מלחמת האזרחים בספרד. אביו היה אורולוג ואמה הייתה אחות, והם נפגשו כששניהם עבדו בבית החולים ב־20 בנובמבר.

לופס-גטל למד בקולחיו מדריד . מאוחר יותר הוא נכנס ל, שם סיים את לימודיו כרופא בשנת 1994. יש לו התמחות ברפואה פנימית מהמכון הלאומי למדעי הרפואה והתזונה סלבדור סוביראן , אותו סיים בשנת 2000; תואר שני במדעי הרפואה, השיניים והבריאות מהאוניברסיטה הלאומית האוטונומית של מקסיקו ופוסט-דוקטורט באפידמיולוגיה, אותו סיים בבית הספר לבריאות הציבור בלומברג  באוניברסיטת ג'ונס הופקינס, שהושג בשנת 2006. במהלך הפוסט-דוקטורט ביצע מחקר מחקר פרוספקטיבי על השפעת שחפת על הישרדותם של גברים הנגועים ב-HIV, שפורסם כמאמר בשנת 2008.

משנת 1998 עד 1999 היה ראש רופאים תושבים במכון סלבדור סוביראן, שם בין השנים 1999–2001 היה רופא מומחה. משנת 2013 עד 2018 הוא היה מנהל חדשנות במעקב ובקרה על מחלות זיהומיות במכון הלאומי לבריאות הציבור במקסיקו, ומשנת 2008 עד 2012 שימש כסגן מנכ"ל אפידמיולוגיה במשרד הבריאות. בתפקיד זה הוא הוביל את הקמתה של מערכת המעקב האפידמיולוגי הלאומית (Sinave, סינבה), הִנדוס מחדש של מערכת הבריאות הציבורית המקסיקנית שמטרתה "לכידת, ניתוח והוצאת דוחות" על מעקב אפידמיולוגי וגילוי התפרצויות במדינה מוקדם. מאז 1 בדצמבר 2018, הוא מכהן בתפקיד ראש התת-מזכירות למניעה ולקידום בריאות במזכירות הבריאות של מקסיקו.

## קישורים חיצוניים

## הערות שוליים

קטגוריה:אפידמיולוגים
קטגוריה:מדענים מקסיקנים
קטגוריה:מקסיקו: בריאות ורפואה
קטגוריה:ילידי 1969
התמחות (רפואת שיניים)

**התמחות** היא שלב מתקדם בהכשרתו של רופא שיניים, הנערך לאחר שרופא השיניים קיבל רישיון לעסוק ברפואת שיניים, ובו רוכש רופא השיניים ידע וניסיון מורחבים באחד מתחומי רפואת השיניים, מעבר לידע של רופא שיניים שאינו מומחה.

## התמחות בישראל

בישראל, תחום ההתמחויות ברפואת שיניים נמצא בסמכותה של המועצה המדעית של ההסתדרות לרפואת שיניים.

משך ההתמחות הוא 3–5 שנים בהתאם לתחום. רופא השיניים המתמחה מועסק על ידי מוסד רפואי שהוכר על ידי המועצה המדעית ומשרד הבריאות להכשרת מתמחים. רופא השיניים המתמחה עובד במוסד הרפואי תחת הדרכה ופיקוח של רופאי שיניים מומחים בתחום התמחותו. עם זאת, רופא שיניים מתמחה הוא רופא שיניים בעל רישיון, והוא נושא באחריות ובסמכות המוגדרות בפקודת רופאי השיניים כמו כל רופא שיניים. בניגוד להתמחות ברפואה כללית, ברפואת שיניים המתמחים בדרך כלל אינם משתכרים מהמוסד בו הם מתמחים, אך דבר זה תלוי במתי ואיפה למדו ועד כמה הם טובים בתחום. ואף נדרשים לשלם שכר לימוד שנתי הנע כיום בין 30,000 ל-120,000 ש"ח לשנת לימודים. יוצאים מן הכלל הם המתמחים בכירורגיית פה ולסתות והמתמחים ברפואת שיניים ציבורית במשרד הבריאות שנחשבים עובדים של המוסד ומשתכרים.

בסוף ההתמחות, או לקראת סיום ההתמחות בתחומים מסוימים, נדרש המתמחה לעמוד בבחינות שלב א' (עיוני בכתב) ושלב ב' (מעשי בעל פה מול ועדת בוחנים) של המועצה המדעית.

מתמחה שסיים את משך ההכשרה באופן הנדרש ועבר את בחינות ההסמכה, יכול לפנות למועצה המדעית בבקשה להכרה כמומחה. המועצה דנה בבקשתו המלווה באסמכתאות ובהמלצות הנדרשות. אם הוחלט כי המתמחה עמד בכל הדרישות, ממליצה המועצה המדעית למשרד הבריאות להכיר ברופא כמומחה. משרד הבריאות מנפיק לרופא השיניים רישיון מומחה בתחום בו התמחה.

## מסלולי התמחות
בישראל מוכרים 10 מסלולי ההתמחות הבאים:

### התמחות בסיסית

### התמחות על
* שיקום פנים ולסתות, התמחות על של המומחיות בשיקום הפה
בעבר היו מספר ניסיונות לייסד התמחות על ברדיולוגיה אוראלית, אך ניסיונות אלו לא צלחו ונושא זה נשאר בתחום המומחיות ברפואת הפה.

## מקומות התמחות

ההתמחות בכירורגיית פה ולסת במרכז הרפואי רמב"ם אינה נחשבת כחלק מבית הספר להתמחויות, אף על פי שמתקיימת באותו המבנה.

## איגודי המומחים
לכל תחום מומחיות ישנו איגוד מקצועי המסונף להסתדרות לרפואת שיניים. יוצאים מן כלל המומחיות ברפואת שיניים ציבורית שאין לה איגוד, והמומחיות בפתולוגיה אוראלית שהמומחים בה חברים באיגוד הישראלי לרפואת הפה.

## ראו גם
*המרכז לרפואת שיניים
*האיגוד הישראלי לרפואת הפה
*האיגוד הישראלי לשיקום הפה

## קישורים חיצוניים
* תקנות רופאי שיניים (אישור תואר מומחה ובחינות), תשל"ז-1977

## הערות שוליים

קטגוריה:רפואה: לימודים והדרכה
קטגוריה:ישראל: רפואת שיניים
יסורי אהבה (סרט, 1941)

**יסורי אהבה** (באנגלית: **Mr. and Mrs. Smith,** בתרגום חופשי **מר וגברת סמית')** הוא סרט קומדיה רומנטית אמריקאי משנת 1941' בבימויו של אלפרד היצ'קוק עם קרול לומברד וג'ורג' מונטגומרי בתפקידים הראשיים.

זאת הקומדיה הרומנטית היחידה אותה ביים היצ'קוק בארצות הברית, והיא עוקבת אחר זוג צעיר שמגלה לאחר שלוש שנים כי מבחינה חוקית הם אינם נשואים.

זהו הסרט האחרון של קרול לומברד שיצא לאקרנים עוד בחייה. הסרט הבא, "להיות או לא להיות", יצא לאקרנים חודשיים לאחר מותה בתאונת מטוס.

## תקציר העלילה
אן (קרול לומברד) ודייוויד (ג'ורג' מונטגומרי) סמית', גרים בניו יורק. הם נשואים שלוש שנים ודייוויד הוא עורך דין מצליח ביחד עם שותפו ג'ף (ג'ין ריימונד). הם מקניטים אחד את השנייה מדי פעם. יום אחד שואלת אן את דייוויד אם היה יכול לחזור שלוש שנים האם היה מתחתן איתה הוא עונה לה בכנות שלא, כי זה יפגע בחופש שלו, תשובה שמכעיסה אותה.

יום אחד מגיע אליו למשרד פקיד רשמי ומודיע לו כי הייתה טעות ברישיון הנישואים שלהם וכי מבחינת החוק הם אינם נשואים וצריכים להינשא מחדש. דייוויד מקבל זאת בצחוק אך אינו יודע שהפקיד הזה מכיר את אן ולאחר שהיה אצלו הוא הגיע לדירת אן והודיע זאת לאן ואימה.

דייוויד לוקח את אן בערב למסעדה בה סעדו לפני נישואיהם והיא בטוחה שיגיד לה שעליהם להינשא אך דייוויד לא מזכיר לה את זה. בחזרה לדירתם היא מתפרצת עליו וזורקת אותו מהדירה. לאחר מכן היא משנה את שמה לשם נעוריה - קראוסהיימר.

ג'ף רוצה לפייס ביניהם אך מתאהב באן. לוקח אותה לפארק שעשועים שם הם נתקעים על גלגל ענק בגשם. הם חוזרים רטובים לדירתו של ג'ף הרוצה לממש את אהבתם אבל אן משקה אותו בכמה כוסות אלכוהול ומצליחה להשתחרר משם.

דייוויד עוקב אחרי אן כמו בלש. הוא רואה שהיא נכנסת לחנות גדולה לבגדי נשים, נכנס לשם ומתחיל להתווכח אתה. למנהל שמוזעק למקום הוא אומר שזו אשתו והמנהל מפטר אותה כי הצהירה בקבוצה לעבודה שאינה נשואה למרות שהיא אומרת לו כעת שבאמת אינה נשואה...

ג'ף נוסע עם אן והוריו ללייק פלאסיד. הם מקבלים בקתה מרוחקת שמגיעים לשם במזחלת. להפתעתם הם מוצאים את דייוויד ליד הביתן "מתעלף" בשלג.

אן מטפלת בו במסירות וג'ף מתרשם שהיא עדיין קשורה אליו. כשהיא מגלה שהוא מתחלה מתחיל ריב גדול. הוריו של ג'ף מבקשים לבטל את הקשר ביניהם. הם עוזבים את הבקתה ביחד עם ג'ף ובמקום נשארים אן ודייוויד. דייוויד מרכיב לאן מחלקיים וכאשר היא מנסה לעמוד הוא תומך בה וזה מסתיים בנשיקה.

## השפעה
הפילוסוף סטנלי קאבל משייך את הסרט לתת הז'אנר הקולנועי שהוא מכנה "קומדיית הנישואים מחדש" בספרו *Pursuits of Happiness: The Hollywood Comedy of Remarriage* משנת 1981.

## קישורים חיצוניים

* קדימון ליסורי אהבה, באתר יוטיוב
* יסורי אהבה, באתר TCM

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 1941
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטי קומדיה רומנטית
קטגוריה:סרטי אלפרד היצ'קוק
שיווה איאדוראי

**שיווה איאדוראי** (באנגלית: **Ayyadurai Shiva**; נולד בשם **וואליאפה איאדוראי שיווה**, באנגלית: **Vellayappa Ayyadurai Shiva**, נולד ב-2 בדצמבר 1963) הוא מדען, מהנדס, פוליטיקאי, ויזם, הודי-אמריקאי, שנודע כתומך של מספר תאוריות קונספירציה.

שני דו"חות של איאדוראי משכו תשומת לב ציבורית: הראשון הטיל דופי בתנאי העבודה בסוכנות המדעית הגדולה בהודו; השני הטיל ספק בבטיחות לציבור, בצריכה של פולי סויה שעברו הנדסה גנטית.

במהלך מגפת הקורונה, התפרסם בתור מי שהעז להטיל ספק בנרטיב המרכזי שבו תמכה התקשורת ותאגידים רפואיים, הוא קרא לפטר את ראש ה-NIAID, אנתוני פאוצ'י, וטען שהוא שותף למה שנקרא "המדינה העמוקה".

איאדוראי בעל ארבעה תארים מ MIT (המכון הטכנולוגי של מסצ'וסטס), כולל דוקטורט בהנדסת ביוטכנולוגיה, וקיבל מענקים של תוכנית פולברייט היוקרתית.

הוא זכה ב 3.4% מהקולות בתור מועמד עצמאי בשנת 2018 בבחירות לסנאט במסצ'וסטס, ובבחירות לסנאט של 2020 רץ כמועמד של המפלגה הרפובליקנית במסצ'וסטס.

## ספרים
* 
* 

## קישורים חיצוניים

* 

* Ayyadurai תגובת ''Techdirt''
* ''Techdirt'' 's תגובה Ayyadurai

## הערות שוליים

קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:מהגרים מהודו לארצות הברית
קטגוריה:מדענים אמריקאים
קטגוריה:פוליטיקאים אמריקאים
קטגוריה:יזמים אמריקאים
קטגוריה:מהנדסים אמריקאים
קטגוריה:סופרים אמריקאים
קטגוריה:ממציאים אמריקאים
קטגוריה:חברי המפלגה הרפובליקנית (ארצות הברית)
קטגוריה:אמריקאים שנולדו ב-1963
רינה רייספלד

**רינה (רנטה) רייספלד** (נולדה ב-1930) היא פרופסורית ישראלית לכימיה ולאנרגיה סולארית במכון לכימיה של האוניברסיטה העברית בירושלים, בה פעלה עד פרישתה ב-1998 ואף אחריה. רייספלד היא מחזיקת הקתדרה על שם הנריק ברמן. היא פרסמה במהלך השנים 532 מאמרים מדעיים, שצוטטו מעל 30,000 פעמים.

## ביוגרפיה
רינה (רנטה, פולנית: Renata) רייספלד נולדה בפולין . היא עלתה לישראל בשנת 1950, וסיימה לימודי תואר שלישי באוניברסיטה העברית בירושלים סמוך ל-1960. בעלה היה לזר אליעזר רייזפלד ולהם שני ילדים, דניאל (נפטר ב-2022) וגדעון. בנה דני הוא במאי סרטים ישראלי.

רייספלד יצאה להשתלמות בתר-דוקטורית באוניברסיטת אורגון בארצות הברית, וחזרה לישראל למשרת מרצה במחלקה לכימיה. רייספלד ניהלה קבוצת מחקר והנחתה 28 תלמידי מסטר ודוקטורט. נושאי המחקר של הקבוצה כללו:
* סול-גל. וספקטרוסקופיה של חומרי צבע בזכוכיות סול ג'ל
* העברת אנרגיה על ידי תהודה פלאורוסצנטית.
* ספקטרוסקופיה של עפרות נדירות בזכוכית.
* חשמל פוטו-וולטאי.
* ננו-חלקיקים.
* מרכזי שמש לומיסצנטיים.

ב־4 ביולי 1976 הייתה רייספלד בין 102 בני הערובה שהצילו כוחות ישראליים בשדה התעופה של אנטבה, אוגנדה. שבוע לפני כן היא הייתה נוסעת על סיפונה של טיסת אייר פראנס 139 מתל אביב דרך אתונה לפריס שנחטפה על ידי טרוריסטים פלסטינים וגרמנים. רייספלד שיתפה את חוויותיה בראיונות תקשורתיים מיד עם שובה לישראל וכן לרגל 40 שנה לאירוע.

בשנת 2007 יסדה רייספלד את חברת "GreenSun Energy Ltd" ופעלה בה כמדענית ראשית עד 2010.
ממוזער|רייזפלד מקבלת את מדליית הזהב של אוניברסיטת ורוצלב שבפולין ביוני 2011. אליעזר רייספלד שני משמאל.

## ספרים

* R. Reisfeld and C.K. Jorgensen, Lasers and Excited States of Rare Earths, Springer-Verlag, Berlin Heidelberg, New York City 1977
* M.Gaft, R. Reisfeld and G. Panczer, Luminiscence Spectroscopy of Minerals and Materials, Springer-Verlag, 2005
* M.Gaft, R. Reisfeld and G. Panczer, Modern Luminiscence Spectroscopy of Minerals and Materials, Springer Mineralogy, 2016


## קישורים חיצוניים

* ראיון רדיו של ר 'רייספלד עם מיכאל מירו 18.10.2014 בנושא המחקר שלה לניצול אנרגיה סולארית

## הערות שוליים

קטגוריה:כימאיות ישראליות
קטגוריה:כימאים ישראלים
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:נשות חינוך ישראליות
קטגוריה:אנשי חינוך ישראלים
קטגוריה:ישראליות ילידות פולין
קטגוריה:ישראלים ילידי פולין
קטגוריה:עולות בשנות ה-1950
קטגוריה:עולים בשנות ה-1950
קטגוריה:ישראליות שנולדו ב-1930
קטגוריה:ישראלים שנולדו ב-1930
הנני קילוואט

**הנני קילוואט** (באנגלית : **Henney Kilowatt** ) היא מכונית משפחתית קטנה, חשמלית, אשר הורכבה על ידי יצרנית מארזי הרכב **Henney Motor Company**  בשיתוף פעולה של **National Union Electric Corp** קונגלומרט הכולל את "רדיו אמרסון" ("Emerson Radio" ) ברישיון יצרנית הרכב הצרפתית רנו, אשר הורכבה בין השנים 1960–1959 ב-ארצות הברית.

"הנני קילוואט" התבסס על השלדה וגוף ה"דופין" שיוצרו בצרפת על ידי רנו. חיצונית, דגם ה-"הנני קילוואט" היה זהה לדגם ה-דופין הצרפתי. לוח מחוונים, מערכת ההיגוי וכל עיצוב הפנים נלקחו מה"דופין" .

את הסוללות לדגם ייצרה חברת "National Union Electric Corp" עבור חברת **Exide Battery Corp**. מנכ"ל "Exide Battery Corp", מוריסון מק'מולן ג'וניור, השתתף גם בפיתוח דגם ה-"הנני קילוואט".

"הנני קילוואט" הוא דגם המכונית החשמלית הראשונה לייצור המוני בעולם.

## הנני קילוואט

* בראש פרויקט "הנני קילוואט" עמד "C. Russell Feldmann" 
* הורכבו ב-ארצות הברית 100 יחידות מתוכם נמכרו 47 יחידות. לקהל הרחב נמכרו 15 יחידות.
* 4 דלתות
* 5 נוסעים
* מנוע חשמלי
* סוג הנעה : הנעה אחורית
* מנוע אחורי
* טווח טעינה : 40 מייל (64.37 ק"מ), לדגם שכלל 2 סוללות חשמליות במתח 18 וולט כל סוללה, 60-65 מייל (96.5-104.6 ק"מ), לדגם שכלל 6 סוללות חשמליות במתח 12 וולט כל סוללה
* מחיר היחידה עמד על 3,600 דולר (שנת 1959, ארצות הברית).
### דגמים
* דגם "הנני קילוואט" שכלל 2 סוללות חשמליות במתח 18 וולט כל סוללה, סך הכל 36 וולט
* דגם "הנני קילוואט" שכלל 6 סוללות חשמליות במתח 12 וולט כל סוללה, סך הכל 72 וולט

## תמונות

קובץ:1959 Henney Kilowatt (3445701507).jpg | "הנני קילוואט", שנת 1959
קובץ:1959RenaultDauphineHenney-rear.jpg | "הנני קילוואט", שנת 1959
קובץ:1959RenaultDauphineHenney-interior.jpg | "הנני קילוואט" - מבט לתא הנהג ו-לוח מחוונים


## ראו גם
* דופין
* אלפא רומיאו דופין

## קישורים חיצוניים

* 
* 
* 

## הערות שוליים

קטגוריה:מכוניות משפחתיות
קטגוריה:מכוניות מנוע אחורי
קטגוריה:רכב חשמלי מונע מצבר
קטגוריה:דגמי מכוניות שהושקו ב-1959
קטגוריה:מכוניות אמריקאיות
קטגוריה:מכוניות צרפתיות
לורן רידלוף

**לורן רידלוף** (באנגלית: **Lauren Ridloff**; נולדה ב-6 באפריל 1978) היא שחקנית אמריקאית - חירשת, הידועה בשל גילום דמותה של קוני בסדרה "המתים המהלכים", השתתפותה במחזה ילדים חורגים לאלוהים" עבורו קיבלה מועמדות לפרס טוני על תפקידה ועוד ידועה בשל גילום דמותה של מאקארי, גיבורת-העל החירשת הראשונה ב, בסרט "נצחיים".

## ביוגרפיה
רידלוף נולדה בשם לורן טרואל בשיקגו, אילינוי לאב ממוצא מקסיקני-אמריקאי ולאם אפרו-אמריקאית. אביה היה יועץ באוניברסיטת אילינוי בשיקגו ומוזיקאי, ואמהּ עסקה באמנות. בתחילה חשבו הוריה כי לבתם עיכוב התפתחותי, עד שהבינו בגיל שנתיים כי היא למעשה חירשת. המשפחה למדה שפת סימנים, ולורן נשלחה ללמוד בבית ספר קתולי רגיל. בגיל 13 החליטה להפסיק להשתמש בקולה, כדי שאנשים לא יישפטו את יכולתה האינטלקטואלית על בסיס יכולתה הווקאלית. לאחר מכן למדה בבית ספר לכבדי שמיעה בוושינגטון די. סי, והחלה להביע עניין בתחומי אמנות שונים - בתחילה קדרות, ולבסוף דרמה. בנוסף הייתה לורן לאחת מהמעודדות החירשות הראשונות שהשתתפו בתחרויות בינלאומיות.

בבגרותה למדה לורן באוניברסיטת המדינה של קליפורניה, המארחת את "המרכז הלאומי לחירשות" ולומדים בה שיעור גבוה של תלמידים כבדי שמיעה. למדה כתיבה יוצרת, והשתתפה בקבוצת מחול המתעסקת בריקוד היפ-הופ. אחרי סיום לימודיה במאי 2000 החלה לורן לעבוד במרכז הלאומי לחירשות, והחליטה מאוחר יותר להתחרות בתחרות מיס אמריקה החירשת. אחרי שזכתה בתחרות שמשה לורן כדוברת המרכז הלאומי לחירשות. זמן מה לאחר מכן החלה לורן ללמוד חינוך במכללת האנטר בניו יורק, סיימה עם תואר שני בחינוך ב-2005, ועבדה זמן מה בגני ילדים במנהטן וכמחנכת בבית ספר יסודי.

## קריירה
בשנת 2017 שמשה רידלוף כיועצת לסרט "מעשה פלאים", בו הופיעה בתפקיד מינורי. מאוחר יותר החלה לורן ללמד את הבמאי קני לאון את שפת הסימנים האמריקאית, עבור הפקה מחודשת של המחזה זוכה פרס טוני "ילדים חורגים לאלוהים". בתחילה גילמה רידלוף את תפקיד הדמות הנשית הראשית על בסיס הקראה בלבד, עד שלוהקה באופן רשמי לתפקיד ועברה שיעורי הדרכה ווקאלית עבור קולה, בו לא השתמשה מגיל 13. בריאיון לעיתון "הניו יורק טיימס אמרה לורן כי היא חשה בתחילה "חשופה ופגיעה" בעצם השימוש בקולה, אך אחרי כשנה בתפקיד ובשיעורי ההדרכה הווקאלית הרגישה "בעלת שליטה על כל חלק" מעצמה, אם כי לא תעשה שימוש בקולה עבור שיחות יום-יומיות. המחזה עלה בברודוויי באפריל 2018 לתקופה של כחודש וחצי, ולורן זכתה לביקורות טובות על הופעתה בו. על תפקידה במחזה הועמדה לורן לפרס טוני לשחקנית הטובה ביותר, וכן לפרס ליגת הדרמה להופעה יוצאת-דופן.

לאחר מכן גילמה לורן בתפקיד ראשי את דמותה של קוני בשתי עונותיה האחרונות של הסדרה "המתים המהלכים", ולוהקה ביולי 2019 לתפקיד גיבורת-העל מאקארי בסרט הלייב אקשן "נצחיים", המהווה חלק מזיכיון היקום הקולנועי של מארוול.

## חיים אישיים
בשנת 2006 התחתנה עם אמן הפואטרי סלאם החירש דגלאס רידלוף. לזוג שני בנים, גם הם חירשים, והם מתגוררים בשכונת ויליאמסבורג, ברוקלין.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:חירשות אמריקאיות
קטגוריה:שחקניות קולנוע וטלוויזיה אפרו-אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות תיאטרון אמריקאיות
קטגוריה:שחקני תיאטרון אמריקאים
קטגוריה:בוגרות אוניברסיטת המדינה של קליפורניה בנורת'רידג'
קטגוריה:בוגרי אוניברסיטת המדינה של קליפורניה בנורת'רידג'
קטגוריה:בוגרות מכללת האנטר
קטגוריה:בוגרי מכללת האנטר
קטגוריה:אמריקאיות ממוצא מקסיקני
קטגוריה:אמריקאים ממוצא מקסיקני
קטגוריה:אמריקאיות שנולדו ב-1978
קטגוריה:אמריקאים שנולדו ב-1978
השר המקשר בין הממשלה לכנסת

**השר המקשר בין הממשלה לכנסת** הוא תפקיד שר בממשלת ישראל. התפקיד ניתן לעיתים לשר העומד בראש משרד ממשלתי או לסגן שר, ופעמים אחרות ניתן לשר בלי תיק. במסגרת תפקידו, השר המקשר עונה בכנסת לשאילתות שהופנו לשרים, כאשר אלה אינם עונים לשאילתות אלה בעצמם, כמו בעת שהייה שלהם מחוץ לישראל, עקב מחלה או התפטרות. בנוסף, משיב השר המקשר על הצעות אי-אמון והצעות לסדר היום ומציג הצעות חוק מטעם הממשלה.

## רשימת השרים

## הערות שוליים

*
סמטת אליסקאמפס

**סמטת אליסקאמפס** (בצרפתית: **L'Allée des Alyscamps** או **Les Alyscamps**) הם צמד ציורים של הצייר ההולנדי וינסנט ואן גוך משנת 1888. ואן גוך צייר את היצירה בארל שבצרפת. ביצירה מתואר נקרופוליס מרומא העתיקה באליסקאמפס בעת עונת השלכת. ואן גוך יצר צמד נוסף של ציורים דומים הקרויים "נשירת עלי סתיו". בנוסף, חברו של ואן גוך, פול גוגן, יצר גרסה דומה לסמטת אליסקאמפס.

## אודות היצירה
לאחר חודשים רבים של התכתבות בין ואן גוך לגוגן, האחרון הגיע לארל באוקטובר 1888. השניים החליטו ליצור תמונות נוף לא טבעיות. סמטת אליסקאמפס הפכה להיות העבודה הראשונה של ואן גוך בשיתוף הפעולה עם גוגן.

ואן גוך וגוגן ביקרו בנקרופוליס הרומי "Les Alyscamps" שנבנה על ידי הרומאים מחוץ לחומות העיר. במרוצת הזמן, נבנו מפעלים ובניינים באזור, כך שרק השביל המוביל לקפלה נותר. השביל נודע בכינויו "שביל האוהבים". באחד מהציורים (F568) ואן גוך צייר זוג אוהבים כדי להמחיש את מהות המקום. שני הציירים יצרו מספר יצירות והשוו אותן ביניהם.

### מכירת פומבית
בנובמבר 2003 אחד מהציורים נמכר תמורת 11.67 מיליון דולר במכירה פומבית בניו יורק חרף הערכות שווי של בין 12 ל-18 מיליון דולר. הציור השני נמכר במאי 2015 תמורת 66.3 מיליון דולר, מה שהפך אותו לאחד מהציורים הכי היקרים שנמכרו אי פעם.

### ציוריו של גוגן
ציוריו של גוגן נעשו באותו יום של יצירותיו של ואן גוך. גוגן בחר לצייר את האזור מזווית אחרת.

קובץ:Paul Gauguin 085.jpg|האליסקאמפס, 1888, מוזיאון ד'אורסה, פריז
קובץ:Lane at Alchamps, Arles 1888 Paul Gauguin.jpg|סמטת האליסקאמפס, 1888, מוזיאון האמנות, טוקיו, יפן
 
## קישורים חיצוניים

קטגוריה:וינסנט ואן גוך: ציורים
קטגוריה:ציור פוסט-אימפרסיוניסטי
יחסי פרגוואי–פרו

**יחסי פרגוואי–פרו** הם היחסים הדיפלומטיים שבין **[[פרגוואי|הרפובליקה של פרגוואי]]** לבין **[[פרו|הרפובליקה של פרו]]**.

## היסטוריה
בין הרפובליקה של פרו לבין הרפובליקה של פרגוואי מתקיימים יחסים דיפלומטיים מלאים. היחסים שבין פרגוואי לפרו כוננו לראשונה ב-2 במאי 1858, כשלושים וחמש שנה לאחר עצמאותן של מדינות אמריקה הלטינית. שתי המדינות הן חברות מלאות בארגון מדינות אמריקה, איחוד מדינות דרום אמריקה והאומות המאוחדות.

שתי המדינות מנהלות יחסים דיפלומטיים ענפים ובשנת 2008 ציינו 150 שנים ליחסיהן.

## נציגויות דיפלומטיות
* פרו מיוצגת בפרגוואי בדרג השגרירות באמצעות שגרירות רשמית שהיא מחזיקה באסונסיון, בירת המדינה. פרו מיוצגת בפרגוואי גם בדרג הקונסולרי באמצעות קונסוליה רשמית שהיא מחזיקה בעיר סיודד דל אסטה.
* פרגוואי מיוצגת בפרו בדרג השגרירות באמצעות שגרירות רשמית שהיא מחזיקה בלימה, בירת המדינה.


File:EmbPY Lima.jpg|חזות מבנה השגרירות הפרגוואית בלימה, בירת פרו.


## קישורים חיצוניים

* שגרירות פרגוואי בפרו (ארכיון)
* שגרירות פרו בפרגוואי (ארכיון)
* RELACIONES BILATERALES, אתר משרד החוץ של פרו

## הערות שוליים

קטגוריה:ערכים ללא קטגוריות פיזיות - יחסי חוץ
הקלעים המובילים בתולדות ה-NBA

[שמאל|ממוזער|200px|[לברון ג'יימס, ניצב במקום הראשון ברשימה]]
רשימה זו מציגה את 50 כדורסלני ליגת ה-NBA, אשר קלעו את מספר הנקודות הרב ביותר בליגה. הנתונים מתייחסים לעונה הסדירה בלבד, כמקובל בליגת ה-NBA, אשר מפרידה בין נתונים סטטיסטיים של העונה הסדירה, לבין אלו של פלייאוף ה-NBA.

הקלע המוביל בתולדות ה-NBA הוא לברון ג'יימס, עם 42,184 נקודות אליהם הגיע בסיום עונת 2025-2024, ובכך עקף את שיאו ההיסטורי בן 40 השנים של כרים עבדול-ג'באר. מאז הקמת ה-NBA החזיקו בתואר "הקלע המוביל" שבעה שחקנים שונים: ג'ו פולקס (1946–1952), ג'ורג' מייקן (1952–1957), דולף שייז (1957–1963), בוב פטיט (1963–1965), וילט צ'מברלין (1965–1983) כרים עבדול-ג'באר (1983–2023) ולברון ג'יימס (מ-2023). [שמאל|ממוזער|200px|[כרים עבדול-ג'באר, הוביל את הרשימה בין השנים 1984–2023]]

## רשימת 50 הקלעים המובילים
[שמאל|ממוזער|200px| [קארל מלון, ניצב במקום השלישי ברשימה]]
[שמאל|ממוזער|200px| [קובי בראיינט, ניצב במקום הרביעי ברשימה

קובץ:Kevin Durant (Wizards v. Warriors, 1-24-2019) (cropped).jpgקווין דוראנט, ניצב במקום השישי ברשימה]]
[שמאל|ממוזער|200px| [וילט צ'מברלין, ניצב במקום השביעי ברשימה]]

[ממוזער|200px| [ג'יימס הארדן, ניצב במקום התשיעי ברשימה]]
[שמאל|ממוזער|200px| [שאקיל אוניל, ניצב במקום העשירי ברשימה]]
*הנתונים מעודכנים לסיום עונת 2024/2025:

## קישורים חיצוניים
*רשימת הקלעים המובילים בליגות ה-NBA וה-ABA, באתר basketball-reference.com

קטגוריה:רשימות בנושא ספורט
קטגוריה:NBA
איך שאתה רוצה

"**איך שאתה רוצה**" הוא אלבומה השלישי של להקת הרוק הישראלית, הפיל הכחול. האלבום יצא לאור בחודש מרץ 2018. את האלבום הוציאה הלהקה לאחר שגייסה את הכסף ליצירתו והפקתו בפרויקט הדסטארט, בנובמבר 2017. בתוך 3 ימים הגיע הגיוס ל-125% תמיכה.

שם האלבום "איך שאתה רוצה" נבחר כאשר אל מנהל השיווק של הלהקה פנה אדם שביקש לתמוך בתשורה של "שם האלבום החדש לבחירתך" בסך 32,420 שקלים, אך לא רצה לבחור את שם האלבום מאחר שכלל לא הכיר את הלהקה ורק רצה לתמוך במוזיקה, לכן ענה "תקרא לו איך שאתה רוצה". כאשר מנהל השיווק עדכן את לירון אטיה, סולן הפיל הכחול, על כך שנאמר לו לבחור שם איך שאתה רוצה, החליט לירון אטיה שזה יהיה שם האלבום החדש.

האלבום יצא לאור 4 חודשים לאחר הצלחת גיוס ההמונים, במרץ 2018.

בזמן מלחמת חרבות ברזל, סיפרה מיה רגב, ששוחררה בעסקת החטופים הראשונה, שזמזמה את השיר "הכל יהיה" בשבי ושהוא היה עבורה "קול אופטימי". בתגובה הקדישה הלהקה את השיר לרגב. השיר זכה להשמעות רבות ברדיו ואף בכתבות טלוויזיה.

## רשימת השירים

## סינגלים מתוך האלבום
*
*

## קישורים חיצוניים

*

## הערות שוליים

קטגוריה:אלבומים בעברית
קטגוריה:אלבומי רוק ישראליים
צוריאל רפאל

**צוריאל רפאל** (נולד ב-1952) הוא דיפלומט ישראלי, שכיהן כשגריר באל סלוודור ובבליז.

## חייו
נולד בלוס אנג'לס, קליפורניה, ועלה לישראל עם משפחתו בשנת 1971. סיים לימודי תואר ראשון במדעי המדינה באוניברסיטת תל אביב בשנת 1976, ולאחר מכן שירת בצה"ל.

## קריירה
בנובמבר 1981 החל רפאל לעבוד במשרד החוץ בירושלים. שנתיים לאחר מכן, בשנת 1983, הוא היה חלק מהמשלחת הישראלית לאו"ם. לאחר מכן הועלה לשגרירות ישראל בוושינגטון הבירה. ביולי 1990 נקרא רפאל לשמש כקונסול לענייני ציבור של הקונסוליה הכללית של ישראל בדרום מערב ארצות הברית, שבסיסה בלוס אנג'לס, ובהמשך שימש כסגן הקונסול.

בין השנים 1998–2002 כיהן רפאל כסגן ראש המשימה בשגרירות ישראל במדריד. הוא חזר לירושלים בשנת 2002 ועבד כמנהל מרכז המידע הישראלי, במשרד החוץ. האחריות העיקרית שלו כללה הכנה, עריכה והפצה של מאמרי מדיניות מידע.

## החזרתו לישראל
בשנת 2006 מונה רפאל לשגריר ישראל באל סלוודור ולשגריר ישראל שאינו תושב בבליז. ב־12 במרץ 2007 נמצא רפאל מחוץ לשגרירות כשהוא עירום, שיכור וידיו קשורות. המשטרה הצליחה לקבוע את זהותו רק לאחר שהוציאה כדור גומי שהיה בפיו. לאחר פרסום הפרשה הוחזר רפאל לישראל בטענת "התנהגות דיפלומטית שאינה הולמת".

ביולי 2007 מונה מתניה כהן כמחליפו בשגרירות.

## הערות שוליים

קטגוריה:שגרירי ישראל באל סלוודור
קטגוריה:שגרירים בבליז
קטגוריה:בוגרי אוניברסיטת תל אביב
קטגוריה:ישראלים ילידי ארצות הברית
קטגוריה:עולים בשנות ה-1970
קטגוריה:ישראלים שנולדו ב-1952
מט'פר שאה, סולטאן מלאקה

**הסולטאן מֻטְ'פָר שָאָה אִיבְּן אֵל-מָרְהוּם סוּלְטָאן מוּחָמָד שָאָה** (נפטר ב-1459) היה סולטאן מלאקה החמישי. הוא שלט בסולטנות בין השנים 1445–1459. השם הקודם שלו היה רג'א קאסים וידוע גם בשם סולטאן וודפונה במסמך הסיני שנכתב באותה תקופה ההיסטוריה של מינג בסין.

## שלטונו
רג'א קאסים, בנם של מוחמד שאה וטון ווטי, עלה לשלטון בסולטנות מלאקה לאחר מותו של אחיו למחצה, אבו שהיד שאה. דודו, טון עלי היה מנהיג טמילי בעל השפעה שלקח חלק בקשר לחיסולו של הסולטאן הקודם ותמך בהעלאת אחיינו לכס השלטון. אחרי שהומלך כסולטאן מלאקה, רג'א קאסים שינה את שמו למט'פר שאה. כסולטאן, הורה לקציניו לפעול לפי המסורת שהנהיג אביו המנוח. כמו כן, במהלך שלטונו התחתן עם בתו של ראש הממשלה שלו, ונולד לו בן בשם רג'א עבדאללה.

בתקופתו, הפכה מלאקה לכוח טריטוריאלי ומסחרי והפכה למקור הפצה של האסלאם בארכיפלג האינדונזי. זמן קצר לאחר שעלה לשלטון סירב להעביר את התשלום המקובל ליריבתה המרכזית של מלאקה בחצי האי המלאי, ממלכת איוטהאיה, וכוחותיו הצליחו להדוף שתי משלחות עונש, אחת יבשתית ב-1446 והשנייה ימית ב-1456. לאחר הדיפת ההתקפות רכש את סלנגור מצפון-מערב למלאקה כדי להופכה למקור מזון ובמטרה להשתלט על חלקים אסטרטגיים בחוף סומטרה מצידו השני של המיצר.

מט'פר שאה נפטר בשנת 1459 ונקבר במלאקה.

### ראשי הממשלה בתקופתו
לאחר שהבנדהארה סרי ווק רג'א ה-1 מת, מינה מט'פר שאה אדם בשם טון פרפטי, בנו של זה שנפטר, והעניק לו את השם סרי מלאקה ווק קינג ה-2. עם זאת, הוא התאבד לאחר שחשב שהסולטאן לא מרוצה ממנו. הוא הותיר אחריו בת, טון קודו ושני בנים, האחד טון פראק והשני טון פרפטי פוטי. בהתאם למסורת, טון פראק עתיד היה להתמנות לבנדהארה, אולם הסולטאן החליט למנות את דודו, טון עלי, כהכרת תודה על כך שסייע לו לעלות לשלטון, והתחתן עם טון קודו. בינתיים, הוא שלח את טון פראק לשמש כמפקד צבאי במטרה למנוע כל סערה פוליטית.

בשנת 1456 החליט מלך סיאם לנסות ולתקוף את מלאקה בפעם השנייה דרך הים. כשנודע לממשלת מלאקה על התוכנית, הוחלט להכין את הצי ולתקוף קודם לכן בבאטו פהט. את הכוחות הנהיג טון פראק שהסתייע בטון המזה. הקרב שנערך בין הצדדים הפך לקרב הראשון של מלאקה, שההחזיקה ביתרונות של כישורים וידע. בסיום הקרב נאלצו הסיאמים לשוב על עקבותיהם. הניצחון בקרב שידר עוצמה חדשה מצידה של מלאקה בדרכה להרחיב את השפעתה בארכיפלג המלאי וגרם לחיזוק יציבות השלטון במלאקה.

הניצחון הביא לעלייה בכוחו הפוליטי של טון פראק, דבר שגרם למתיחות בינו לבין טון עלי. כשראה שהשנאה בין שני המנהיגים הדומיננטיים עלולה להביא לאי-אמון בקרב תושבי מלאקה, החליט מט'פר שאה לפייס את טון עלי, שהיה אלמן, והסכים לפרוש בתנאי שיתאפשר לו להתחתן עם טון קודו, שהייתה אחת מנשותיו של הסולטאן. עד מהרה טון עלי וטון פראק השלימו והחלו לשתף פעולה ביניהם. טון עלי גם תמך במינויו של טון פראק לבנדהארה החדש של מלאקה, ולאחר שמונה החל למלא תפקיד חשוב בתולדות הסולטנות.

## קישורים חיצוניים
*מערכת, Sultanate of Malacca, אנציקלופדיה בריטניקה

## הערות שוליים

קטגוריה:סולטנות מלאקה
קטגוריה:סולטאנים מלזים
קטגוריה:מלזיה: היסטוריה
קטגוריה:נפטרים ב-1459
תהילים י"ז

**תהילים י"ז** הוא המזמור השבעה עשר בספר תהילים. המזמור חתום בידי דוד, המבקש בו שה' יבחן את נאמנותו, ויביס את הרשעים הרודפים אותו.

## מבנה המזמור ותוכנו
המזמור נחלק לשלושה חלקים וחתימה:
# החלק הראשון (פסוקים א-ה) הוא מעין פתיחה: המשורר פונה לה' ומבקש שהוא ישמע לתפילתו ויביט לצדקתו.
# בחלק שני (פסוקים ו-יב) הוא ממקד את הבקשה, ומבקש מה' שיושיע אותו מפני הרשעים שסובבים אותו.
# בחלק שלישי (פסוקים יג-יד) מתגברת הפנייה לה' בבקשה שיכריע את האויב.
# חתימת המזמור (פסוק טו) מסיימת בתפילה. המילה "צדק" מופיעה בפסוק הראשון ובפסוק האחרון, מהווה מסגרת למזמור.

## המזמור בתרבות
### ביהדות
* הפרק נאמר בבית הקברות כחלק מתפילות האזכרה.
* פסוק ח' נאמר כחלק מקריאת שמע על המיטה
* פסוק ב' שובץ (באופן לא רצוף) במשלש בקדושתא ליום שני של ראש השנה לפי נוסח האשכנזים (אשכנז וספרד) (מאת רבי שמעון בן יצחק): מְדַבֵּר בִּצְדָקָה חוֹנֵן וּמִתְרַצֶּה, מַחֲסֶה וּמִסְתּוֹר לְדוֹרְשֶׁיךָ הִמָּצֵא, מֵתַח דִּינְךָ אִם בִּיצוּרִים תְּמַצֵּה, **מִלְּפָנֶיךָ מִשְׁפָּטִי יֵצֵא**: עֵרֶךְ תְּקִיעָתֵנוּ שְׁעֵה בְּבֵרוּרִים, עַרְבֵּב קַטֵּגוֹר וְאַמֵּץ סַנֵּגוֹרִים, עֲקֶרֶת בַּיִת וַחֲצוּבַת צוּרִים, **עֵינֶיךָ תֶּחֱזֶינָה מֵישָׁרִים**:

## קישורים חיצוניים

*מאמרים בנושא מזמור י"ז בתהילים, באתר 929 - תנ"ך ביחד

יז
מסימו פריקולו

**אלסנדרו ואנטי** (באיטלקית: **Alessandro Vanetti**; נולד ב-30 בנובמבר 1992), ידוע בשם הבמה **מסימו פריקולו** (**Massimo Pericolo**), הוא ראפר איטלקי.

## ביוגרפיה
מסימו פריקולו נולד בגלראטה שבאיטליה. נחשף למוזיקת היפ הופ בגיל 10, תוך שהושפע מסרטו של הראפר אמינם, "8 מייל". במהלך גיל ההתבגרות, שיתף פעולה עם כמה מחבריו, תוך שיצרו אלבום דמו הכולל בתוכו שבעה שירים, אך הם לא יצאו מעולם.

ואנטי גדל בעיר קטניה שבאיטליה, שם התגורר עם אימו. בגיל 17 עבר להתגורר בברביה.

בשנת 2019 הוציא פריקולו את אלבום הבכורה שלו, *Scialla semper*. האלבום כלל בתוכו את הסינגלים "" ו-"Sabbie d'Oro", שזכו להצלחה רבה, תוך שהגיעו למיליוני צפיות ביוטיוב ועשרות מיליוני השמעות בספוטיפיי. האלבום עצמו זכה לשבחים רבים ממבקרי המוזיקה ודורג על ידי מגזין רולינג סטון כאחד מ-20 האלבומים האיטלקיים הטובים ביותר משנת 2019.

בשנת 2020 הוציא יחד עם הזמר מחמוד את השיר "Moonlight popolare".

## דיסקוגרפיה
### אלבומי אולפן
* 2019: *Scialla semper*
*2020: *Solo tutto*

## קישורים חיצוניים

## הערות שוליים

קטגוריה:ראפרים איטלקים
קטגוריה:איטלקים שנולדו ב-1992
שירה העליון

**שירה העליון** (נולדה ב-16 בינואר 1980) היא כדורסלנית עבר ישראלית, ומאמנת מכבי בנות אשדוד ונבחרת ישראל בכדורסל נשים.
## קורות חיים
העליון החלה לשחק בקבוצת הילדות של בני יהודה, תחת המאמן אלי רבי, בהיותה תלמידה בבית הספר גיבורי ישראל. שיחקה במשך חמש עונות בליגת העל בכדורסל נשים, ובלטה במיוחד בקבוצת הפועל תל אביב בה העמידה ממוצע של 11.3 נקודות למשחק בעונת 2006/07.

את קריירת האימון החלה העליון דווקא בקבוצת הגברים של הפועל תל אביב, אשר הייתה אז בליגה הארצית, טרם פירוקה והתמזגותה עם קבוצת האוהדים הפועל אוסישקין. בכך הפכה העליון לאשה הראשונה לאמן קבוצת גברים בוגרת, תוך שהיא ממשיכה לשחק בליגת העל בכדורסל נשים. בשנת 2010/11 פרשה העליון ממשחק פעיל ועברה לראשונה לאימון קבוצת נשים. בעונה זו אימנה את הפועל ראשון לציון, עולה טרייה מהליגה הלאומית וסיימה איתה את העונה במקום ה-5. העליון המשיכה באימון הקבוצה עד לעונת 2015/16 בה עברה לאמן את אחת הקבוצות המובילות בליגה, מכבי רמת חן/בליך, אותה אימנה במשך חמש עונות למעט חופשת לידה של כחצי שנה. במהלך תקופה זו הוליכה העליון את הקבוצה פעמיים למקום הראשון בליגה הסדירה (אך ללא זכייה באליפות הנקבעת בפלייאוף) ולזכייה בגביע המדינה בכדורסל לנשים בעונת 2016/17 לראשונה מאז עונת 2008/09. נוסף על הקריירה כמאמנת קבוצות שימשה העליון כמאמנת נבחרת העתודה לנשים, וכעוזרת מאמן נבחרת ישראל בכדורסל נשים, אלי רבי. לאחר משבר הקורונה, מונתה העליון למאמנת של אליצור רמלה, מהקבוצות המובילות בכדורסל הנשים בישראל וזוכת גביע המדינה והאליפות בעונה הקודמת.

העליון הובילה את אליצור רמלה לזכייה בשתי אליפויות מדינה והעפלה לרבע גמר היורוקאפ, ועזבה את הקבוצה בתום עונת 2022/2023, לאחר שזכתה באליפות שנייה ברציפות.

בעונת 2024/25 הובילה את מכבי בנות אשדוד לזכייה בטריפל מקומי אליפות, גביע המדינה וגביע ווינר.

בספטמבר 2025 העליון מונתה למאמנת נבחרת ישראל בכדורסל נשים האישה הראשונה בתפקיד החליפה בתפקיד את שרון דרוקר.

## פעילות נוספת
לבד מפעילותה המקצוענית כשחקנית ומאמנת, הקימה העליון פרויקט המכונה S-H Project. הפרויקט פועל כמסגרת משלימה לאימון קבוצתי של שחקניות כדורסל נשים, בדגש על ישראליות צעירות. בנוסף העליון היא עורכת דין מוסמכת לענייני מקרקעין וירושה.

## קישורים חיצוניים
* 

## הערות שוליים

קטגוריה:ויקיפדיה: ערכים של משתמשים חדשים
קטגוריה:מאמני כדורסל ישראלים
קטגוריה:מאמנות כדורסל ישראליות
קטגוריה:מאמני הפועל תל אביב בכדורסל
קטגוריה:עורכות דין ישראליות
קטגוריה:עורכי דין ישראלים
קטגוריה:כדורסלניות הפועל תל אביב
קטגוריה:ישראליות שנולדו ב-1980
קטגוריה:ישראלים שנולדו ב-1980
ריקי גושן

**ריקי גושן** (נולדה ב-26 ביולי 1958) היא עיתונאית, מבקרת וחוקרת ספרות וסופרת לילדים ולמבוגרים.

## ביוגרפיה
ריקי גושן נולדה בנהריה להורים ניצולי שואה. כשהייתה בת שנתיים נפטר אביה.

כבר כילדה התחילה לכתוב סיפורים.

למדה באוניברסיטת חיפה ספרות השוואתית ופילוסופיה. עבודת ה - .M.A שלה עוסקת ביוצר ותהליכי יצירה בספרות.

משנת 1981 ובמשך שלוש שנים כתבה טור אישי בשם "נדודי שינה" בעיתון חיפה "כלבו". באותה תקופה הוציאה לאור את ספר הילדים הראשון שלה "אתם לא מכירים אותי בכלל", שעוסק בימי ילדותה ובמחשבות על אביה שאיננו עוד.

משנת 1985 ערכה שלושה מדורים ילדים לעיתונים המקומיים של רשת ידיעות אחרונות ופרסמה סיפורי ילדים ומבוגרים בעיתונים ומגזינים שונים.

באמצע שנות שהתשעים הוציאה לאור כמה ספרי ציטטות וערכה את המגזין של "אלביט".

כתבה בעיתון "מקור ראשון" כתבות וביקורת ספרים וסרטים.

בשנת 2002 יצא לאור בחסות מפעל הפיס, לקסיקון ייחודי במינו של דימויים "דימויים מהספרים". סקרה ספרים בתוכנית "חדש על המדף" רשת א.

גושן מעבירה הרצאות בנושאי ספרות ויצירה וכן סדנאות בכתיבה יצירתית.

מתגוררת בקריית חיים ואם יחידנית לשתי בנות.

## ספרי ילדים
**אתם לא מכירים אותי בכלל** - הוצאת אני, סיפורי ילדים, חיפה 1983

**לחשוב על מה שאין** - הוצאת ירון גולן, סיפורי ילדים, תל אביב 1993

**סופת שלג** - הוצאת מדיה 10, 2024

**סיפור פנינה** - הוצאת מדיה 10, 2025

**המסעדה של הנמלה** - הוצאת מדיה 10, 2025

## ספרי פרוזה
**כמעט אהבה** - הוצאת חלום, חיפה, 1996

**לגדל את אודם** - הוצאת הוצאת מדיה 10, 2025

## ספריה כמוציאה לאור
**כה אמר ניטשה** - הוצאת חלום, לקט אמרות, קריית חיים, 1995

**תמונתו של אוסקר ויילד** - הוצאת חלום, לקט אימרות, קריית חיים, 1995

**עיין ערך עדר** - הוצאת חלום, לקט אמרות, קריית חיים, 1996

**שלום, כיתה.** - הוצאת חלום, לקט אימרות, קריית חיים, 1996

**זה ייגמר בגירושין** - הוצאת קילר (בשיתוף יורם מארק רייך) סיפורים של אנשים גרושים ואנשי מקצוע, קריית חיים, 1997

**שלך באהבה** - הוצאת קילר, לקט אימרות, קריית חיים, 1997

**מיטב הציטטות** סופרים - הוצאת קילר, לקט אמרות, קריית חיים, 1997

**דימויים מהספרים** - הוצאת אחיאסף, נתניה, 2002

## ספרי בנותיה שכתבו בילדותם בעידודה ובעריכתה
**רק קצת מרק** - לירי גושן, הוצאת מדיה 10, 2025

**יום הולדת לציפורה הציפור** - הוצאת מדיה 10, 2025

**מעשה בדלת** - נריה גושן, הוצאת מדיה 10, 2025

## קישורים חיצוניים

* 
* 
* מועדון השיש

קטגוריה:סופרות ישראליות
קטגוריה:סופרים ישראלים
קטגוריה:מבקרות ספרות ישראליות
קטגוריה:מבקרי ספרות ישראלים
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:בוגרות תיכון קריית חיים
קטגוריה:בוגרי תיכון קריית חיים
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:קריית חיים: אישים
קטגוריה:נהריה: אישים
קטגוריה:ישראליות שנולדו ב-1958
קטגוריה:ישראלים שנולדו ב-1958